וופי גולדברג

קרין איליין ג'ונסון (באנגלית: Caryn Elaine Johnson; נולדה ב-13 בנובמבר 1955), המוכרת בשם הבמה וופּי גולדברג (Whoopi Goldberg), היא שחקנית קולנוע, זמרת, מפיקה, קומיקאית, סופרת, פעילה פוליטית ומנחה בתוכנית ראיונות אמריקאית.

בתפקידה הראשון בקולנוע גולדברג גילמה את סילי בסרט "הצבע ארגמן" (1985). הופעתה בסרט זה זיכתה אותה במועמדות לפרס אוסקר לשחקנית הטובה ביותר וזכייה ראשונה של שחקנית אפרו-אמריקאית בפרס גלובוס הזהב לשחקנית הטובה ביותר - סרט דרמה. ב-1990 גילמה את אודה מיי בראון, מדיום המנסה לעזור לרוח רפאים לגלות את תעלומת מותו ולנקום באשמים, בסרט "רוח רפאים". הופעתה בסרט זה זיכתה אותה בפרס אוסקר לשחקנית המשנה הטובה ביותר ובפרס גלובוס הזהב לשחקנית המשנה הטובה ביותר - סרט קולנוע. היא גם שיחקה בסרטים: "הנזירות בלוז", "הנזירות בלוז 2", "מלך האריות", "תוצרת אמריקה", "סטלה חוזרת לעניינים", "נערה בהפרעה" ו"מיליונר מי שגומר ראשון". היא קיבלה ביקורות מהללות על תפקידיה בסדרה "מסע בין כוכבים: הדור הבא" בתור גווינן ובסרט "ג'ק פלאש המקפץ" בתור טרי דוליטל.

גולדברג הייתה מועמדת ל-13 פרסי אמי על עבודתה בטלוויזיה. היא הייתה המפיקה של שעשועון הטלוויזיה "תשע בריבוע" משנת 1998 עד 2004. משנת 2007 היא מנחה בתוכניות הראיונות "The View". סך הכל, היא זכתה בפרס גראמי, בשני פרסי אמי, בשני פרסי גלובוס הזהב, בפרס טוני (עבור הפקה) ובפרס אוסקר. בנוסף היא זכתה בפרס באפט"א וכובדה בכוכב בשדרת הכוכבים של הוליווד.

גולדברג היא אחת מהאישים הבודדים (נכון ל-2022 - 17 אנשים) אשר זכו בפרסי אוסקר, אמי, טוני וגראמי. כמו כן היא האפרו-אמריקאית השנייה אשר זכתה באוסקר אחרי האטי מקדניאל שזכתה 51 שנה לפניה.

ביוגרפיה
גולדברג נולדה בשם קרין איליין ג'ונסון (Caryn Elaine Johnson) במנהטן, ניו יורק למשפחה אפרו-אמריקאית. אימה הייתה אמה האריס מורה ואחות, ואביה היה רוברט ג'יימס ג'ונסון איש דת נוצרי-בפטיסטי. אביה עזב את ביתם בצעירותה, ויחד עם אחיה היא גדלה בחסות אימם במשפחה חד-הורית ובמצב כלכלי רעוע. למדה בבית ספר קתולי. היא מצאה נחמה בהופעות ילדים במרכזי קהילה סמוכים למגוריה.

בשנותיה הראשונות עבדה במספר עבודות מזדמנות לפני שהחליטה לנסות את מזלה בקריירת משחק ונסעה להוליווד. בתחילה עבדה כאמנית סטנד-אפ ובתפקידים קטנים ומזדמנים. בתקופה זו החלה להשתמש בשם הבמה המוכר כיום - וופי גולדברג. היא בחרה בכינוי "וופי גולדברג", כיוון ש"וופי קושין" (whoopee cushion, כרית שעושה רעש של נפיחות) היה דבר שתמיד הצחיק אותה, וכיוון שאימה אמרה לה כששמעה על רצונה לנסות את מזלה בתחום הבידור בהוליווד שהיא לא תצליח אם לא יהיה לה שם יהודי, היא בחרה בשם "גולדברג".

 קריירה 
קריירה כשחקנית
גולדברג הגיעה לפריצת הדרך שלה כאשר הבמאי מייק ניקולס הציע להעלות את הצגת היחיד שלה "The Spooky Show" בברודוויי, שם זכתה להצלחה רבה. הופעתה תפסה את עינו של סטיבן ספילברג וזה הציע לה את תפקיד ראשי בסרטו "הצבע ארגמן". גולדברג הסכימה להצעתו והופיעה בסרט בתפקיד הראשי. כאשר הסרט יצא ב-1985 הוא הפך לחביב המבקרים והקהל וזיכה את גולדברג בפרס גלובוס הזהב לשחקנית הטובה ביותר - סרט דרמה (הראשון והיחיד לשחקנית אפרו-אמריקאית) ובמועמדות לפרס אוסקר לשחקנית הטובה ביותר.

שמאל|ממוזער|250px|גולדברג בפסטיבל הקולנוע בקאן, 1992

גולדברג המשיכה להופיע במספר סרטים וסדרות טלוויזיה אשר זכו גם הם להצלחה, כמו סרט הקולנוע "ג'ק פלאש המקפץ" ב-1985, שבוים על ידי פני מרשל. במשך השנים הבאות היא שיחקה בסרטים "הפורצת מסן פרנסיסקו", "יופי קטלני" ו"הטלפון" שלא היוו הצלחה כמו סרטיה הראשונים. בשנת 1988 היא שיחקה בסרט "הלב של קלרה" שעליו היא קיבלה ביקורות מהללות. בסוף שנות ה-80 היא השתתפה לצד אמנים כמו רובין ויליאמס ובילי קריסטל בתוכניות הטלוויזיה "Comic Relief USA".

בשנת 1990 היא שיחקה בסיטקום "Bagdad Cafe" של רשת CBS. באותה שנה היא גם שיחקה בסרטים "ארוכה הדרך הביתה" ו"רוח רפאים". הופעתה בסרט האחרון בתפקיד משנה זיכתה אותה בפרס אוסקר לשחקנית המשנה הטובה ביותר על משחקה כאודה מיי, מדיום צבעונית שמתקשרת עם אהובה המנוח של מולי (דמי מור). גולדברג הפכה לשחקנית האפרו-אמריקאית השנייה שזכתה בפרס זה לאחר 51 שנים מהזוכה האחרונה.

לאחר מכן הופיעה במספר פרקים בסדרת המדע הבדיוני "מסע בין כוכבים: הדור הבא" ובסרט "בועות של אהבה". בשנת 1992 היא שיחקה בסרט "הנזירות בלוז" שגרף למעלה מ-200 מיליון דולר וזיכה אותה במועמדות לפרס גלובוס הזהב לשחקנית הטובה ביותר - סרט קומדיה או מוזיקלי. במשך השנים הבאות היא שיחקה בכמה סרטים נוספים כמו "הנזירות בלוז 2" (1993), "מלך האריות" (1994) ו"גברים בצד" (1995). בשנת 1994 היא הנחתה בפעם הראשונה את טקס האוסקר, מה שהפך אותה לאישה האפרו-אמריקאית הראשונה שהגיעה להישג זה. בנוסף, היא הפכה לאישה הראשונה שהנחתה את הטקס בגפה. את הטקס היא הנחתה גם בשנים 1996, 1999 ו-2002. במהלך צילומי הסרט "אדי" היא החלה לצאת עם עמיתה, השחקן פרנק לנגלה.

בסוף שנות ה-90 ותחילת שנות ה-2000 גולדברג שיחקה בסרטים מצליחים כמו "סינדרלה" (1997), "סטלה חוזרת לעניינים" (1998), "נערה בהפרעה" (1999), "ממלכת השמיים" ו"מיליונר מי שגומר ראשון" (שניהם בשנת 2001). היא החלה לדבב ולהופיע בסדרות טלוויזיה כמו "אוטובוס הקסמים". בשנת 1998 עד 2002 היא החלה להפיק ולהשתתף בשעשועון הטלוויזיה "תשע בריבוע" שעליו היא הייתה מועמדת לארבעה פרסי אמי. ביום הולדתה ה-48 היא קיבלה כוכב בשדרת הכוכבים של הוליווד. בנוסף, היא המשיכה להפיק ולשחק בסדרות טלוויזיה. בשנת 2005 היא הופיעה בתיאטרון בברודוויי בהצגת יחיד לכבוד 20 שנים לפריצתה.

בשנת 2001 היא הנחתה טקס מיוחד לכבוד יובל לסיטקום "לוסי אהובתי". בטקס כובדו לוסיל בול, דסי ארנאס ומשתתפי הסדרה. בשנת 2004 היא הודחה מהקמפיין של ג'ון קרי לנשיאות ארצות הברית עקב הערה סקסיסטית כלפי ג'ורג' ווקר בוש. בשנת 2008 היא החלה להנחות תוכנית רדיו סאטירית בשם "Wake Up With Whoopi". באותה שנה היא הפיקה את בתיאטרון את המחזמר "הנזירות בלוז: המחזמר".

גולדברג הופיעה במספר סדרות ותוכניות בתפקידי אירוח בהן; "מטבחי הגיהנום", "צעצוע של סיפור 3", "רוק 30", "מקום טוב באמצע", "Glee", "פרברי הגיהנום", "שוטרים בדם".

קריירה כמנחה בתוכנית "The View"
בשנת 2007 החליפה גולדברג את רוזי אודונל כאחת המנחות בתוכנית ראיונות הפופולרית בפרט בקרב הציבור הנשי "The View" של רשת ABC. למרות נתוני המדרוג הנמוך יותר, גולדברג הצליחה לייצב אותו במהלך עבודתה. במהלך הופעותיה גולדברג גרמה להרבה סערות תקשורתיות בעקבות פליטות פה.

בפברואר 2022 הושעתה גולדברג מהתוכנית למשך שבועיים, לאחר שטענה בפני המנחות שעמה בפאנל כי "השואה לא הייתה קשורה לגזע [...] אלא ללבנים שעושים את זה ללבנים אחרים, אז אתם נלחמים בינכם לבין עצמכם".

חיים אישיים
ממוזער|250px|וופי גולדברג, 2006
גולדברג הייתה נשואה שלוש פעמים; לאלווין מרטין (בין השנים 1973 ל-1979), לצלם דייוויד קאלזאן (בין השנים 1986 ל-1988) ולשחקן לייל טרכטנברג (בין השנים 1994 ל-1995). בנוסף היו לה קשרים רומנטיים עם פרנק לנגלה וטד דנסון. בשנים האחרונות היא הצהירה שלא תינשא שוב.

ב-9 במאי 1974 גולדברג ילדה את בתה, אלכסנדרה, מאלווין מרטין. וב-13 בנובמבר 1989, ביום הולדתה ה-34, היא הפכה לסבתא. ב-15 במרץ 2014, נולדה לה נינה מנכדתה הבכורה.

באוגוסט 2010 גולדברג נאלצה לעזוב את המחזמר "הנזירות בלוז: המחזמר" עקב מות אימה.

גולדברג הודתה שהיא מכורה לתרופות. בנוסף, היא סובלת מדיסלקסיה. היא עישנה מריחואנה לפני טקס האוסקר שבו היא זכתה בפרס.

כיום גולדברג גרה בניו ג'רזי.

פרסים והוקרה
גולדברג הייתה מועמדת לשני פרסי אוסקר על תפקידיה בסרטים "הצבע ארגמן" ו"רוח רפאים". היא השחקנית האפרו-אמריקאית הראשונה שהשיגה מעל מועמדות אחת לפרס. בשנת 1985 היא קיבלה פרס טוני מיוחד על הצגת יחיד. היא הייתה מועמדת לשמונה פרסי אמי בדיי-טיים וזכייה בשניים. בנוסף, היא הייתה מועמדת לחמישה פרסי אמי בפריים-טיים. בשנת 1985 היא זכתה גם בפרס טוני וגם בפרס גראמי על הפקת המחזמר "Thoroughly Modern Millie". היא זכתה בשלושה פרסי "People's Choice Awards". בשנת 1999 היא קיבלה פרס מיוחד מהליגה נגד השמצה על תרומתה לקהילה הלהט"בית. היא הייתה מועמדת לחמישה פרסי "American Comedy" וזכתה בשניים. בשנת 2009 היא זכתה בפרס אמי בדיי-טיים על הנחיית תוכנית האירוח "The View". היא חלקה את הפרס עם ג'וי בהר, שרי שפרד, אליזבת הסלבק וברברה וולטרס.

גולדברג היא אחת מהאישים הבודדים שזכו בפרסי אוסקר, גראמי, טוני ואמי. היא שיחקה בלמעלה מ-150 סרטים. בשנת 1987 היא זכתה בפרס על שם הנס כריסטיאן אנדרסן על הישגיה על אף קשייה כדיסלקטית.

בשנת 1993 גולדברג הפכה לשחקנית עם המשכורת הגבוה ביותר בהוליווד על תפקידה בסרט "הנזירות בלוז 2". היא קיבלה שכר הנע בין 7 ל-12 מיליון דולר.

פילמוגרפיה
שנה  סרט  תפקיד  הערות1982Citizen: I'm Not Losing My Mind, I'm Giving It Away  1985 הצבע ארגמן  סילי  פרס גלובוס הזהב לשחקנית הטובה ביותר - סרט דרמה מועמדות לפרס אוסקר לשחקנית הטובה ביותר1986 ג'ק פלאש המקפץ  טרי דוליטל 1987 הפורצת מסן פרנסיסקו ברנסי רוהנדבר יופי קטלני ריטה ריזילו 1988 הטלפון ואשטי בלו הלב של קלרה קלרה מייפילד 1989חטיפה בהזמנהעצמההופעת קמעהומר ואדי אדי קארבי 1990 רוח רפאים  אודה מיי בראון  פרס אוסקר לשחקנית המשנה הטובה ביותר  פרס גלובוס הזהב לשחקנית המשנה הטובה ביותר - סרט קולנוע  פרס באפט"א לשחקנית הטובה ביותר בתפקיד משנה  פרס סאטורן לשחקנית המשנה הטובה ביותרארוכה הדרך הביתה אודסה קוטאר 1991בועות של אהבה רוז שוורץ מסיבה פרועה 2הפרופסורית1992הנזירות בלוז דולורס פון קרטיאר/מרי קליירנס  מועמדות לפרס גלובוס הזהב לשחקנית הטובה ביותר - סרט קומדיה או מוזיקליהשחקן  סוזן אייברי סרפינה מרי מייזמבוקו 1993 מת לצחוק בילי יורק  ערומים בניו יורק  תוצרת אמריקה שרה מתיוס הנזירות בלוז 2 דולורס פון קרטיאר/מרי קליירנס 1994מלך האריות שנזי  דיבובחבורת השובבים אימה של באקוויט קורינה, קורינהקורינה וושינגטון מסע בין כוכבים: דורות  גאינן  מועמדות לפרס סאטורן לשחקנית המשנה הטובה ביותרריצ'ארד וסוד הספרים האבודים פנטזיה  דיבוב1995 גברים בצד  ג'יין דלוקה כוכבים בארון  עצמה  סרט דוקומנטריולנטינו לאור ירח סלבי מוראו תיאודור רקס קטי קולטריין 1996 אדי אדי פרנקלין בורדל הדמים פציינטית בוגוס האריט פרנקלין השותפה לורל איירס/רוברט קאטי פסק דין מייריל אברס-ויליאמס 1997רוחות חג המולד רוח רפאים  דיבובהיעד לשום מקום קאבי לשרוף את הוליווד עצמה 1998 סטלה חוזרת לעניינים דלילה אברהם אלגרייה בייבי קלאון אביר על קמלוט ד"ר ויויאן מורגן/סיר בוסRudolph the Red-Nosed Reindeer: The Movie  סטרומלה  דיבובראגרטס: הסרט  רנג'ר מרגרט  דיבוב1999 אליס בארץ הפלאות החתול אגדת הלפריקונים הקסומה באנשי הצד העמוק של האוקיינוס  קנדי בליס נערה בהפרעה  ולרי אוונס החבר שלנו, מרטיןגברת פקדיבוב2000 הרפתקאותיהם של רוקי ובולדוויק השופט קמע יותר כלבים מאשר עצמות סילו 2001ממלכת השמיים רייניל סולכאמב  מונקיבון מוות  מיליונר מי שגומר ראשון  ורה ברקר  שלט הוליווד  הופעת קמע קרא לי קלאוס לוסי קולין 2002שאובויעצמההופעת קמע מסע בין כוכבים: נמסיס  גאינן  חג מולד שמח עם החבובות אלוהים מדלן היפהגברת קלוולדיבוב2007הצד הגס של הפינגוויניםהלןדיבוב2008חברים בשלגמיס מיטנס, הימלאיהדיבוב2010 צעצוע של סיפור 3  סטרץ'  דיבובנשים צבעוניות אליס 2011 פיסת גן עדן אלוהיםהקטר הכחול שיכולהמגדלדיבובהחבובות עצמה 2014צבי הנינג'הברנדט תומפסוןBig Stone Gapפליטה מולינסטופ פייבעצמה2016A Warrior's Tailג'וזידיבובKing of the Dancehallלורטה בריקסטון201711 בספטמברמטצי2018חופשה ללא תשלוםגברת סטיבנסלא פראיירית של אף אחד לולה2022מזלקפטניתדיבובסיפורו של אמט טילאלמה קארתהאןגם מפיקההדרקון של אבאחתולהדיבוב2023עולם משלוג'ייניהצבע ארגמןמיילדת2025Atrabiliousאנדראה הארט2027Naya Legend of the Golden DolphinאקווהדיבובTBAPierre the Pigeon-HawkדיבובOutlaw Posseמארימרי פילדס

 טלוויזיה 
+שנהסדרהתפקידהערות1996צמד בכותרותסרט טלוויזיה1997שעות הדמדומיםסרט טלוויזיה2003גדרות טוביםמייבל ספיידרסרט טלוויזיה של שואוטיים2012666 פארק אבניומאריס אלדרפרק: "Hypnos"2014A Day Late and a Dollar Shortויולהסרט טלוויזיה של Lifetime2017היורשים 2אורסולהדיבוב; סרט טלוויזיה של ערוץ דיסניכאשר אנו זורחיםפאט נורמןמיני-סדרה2018אינסטינקטג'ואן רוס.6 פרקיםבוג'ק הורסמןמיקיילהדיבוב; פרק: "The Light Bulb Scene"2018–2020אלנה מאוולורלמהדיבוב; 3 פרקים2020–2021העמדהאביגילמיני-סדרה2021מבוימיםמארי3 פרקיםמודוקמריאן פונסידיבוב; פרק: "If Saturday Be... for the Boys!"2021–הווההארלם ד"ר אליס פרויט9 פרקים2021–2025הסנדק של הארלםמיס ווילה7 פרקים2023משפחת קונרמיס גלןפרק: "The Contra Hearings and The Midnight Gambler"TBAבני אנאנסיבירד וומןסדרה עתידית של אמזון פריים וידאו

לקריאה נוספת
 וופי גולדברג, פותחת את הפה, הוצאת סער, עברית: יונתן פרידמן, תשנ"ח 1998.

 קישורים חיצוניים 

 כל סרטיה של וופי גולדברג, באתר וואלה






הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:זוכות פרס גראמי
קטגוריה:זוכי פרס טוני
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:מנחי האוסקר
קטגוריה:פעילות למען זכויות להט"ב בארצות הברית
קטגוריה:אישים שהונצחו בשדרת הכוכבים של הוליווד: קולנוע
קטגוריה:בוגרות אוניברסיטת ניו יורק
קטגוריה:שחקניות קולנוע וטלוויזיה אפרו-אמריקאיות
קטגוריה:זוכי אמי בשעות היום: מנחה תוכנית אירוח
קטגוריה:מנחות טלוויזיה אמריקאיות
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:שגרירים של רצון טוב - יוניסף
קטגוריה:אמניות גפן רקורדס
קטגוריה:אמנים אמריקאים הידועים בשם במה
קטגוריה:אגדות דיסני
קטגוריה:אפרו-אמריקאיות
קטגוריה:קומיקאיות אפרו-אמריקאיות
קטגוריה:זוכי הפרס ההומניטרי ע"ש נורמה זרקי
קטגוריה:זוכות פרס קריסטל
קטגוריה:זוכות פרס סאטורן לשחקנית משנה בקולנוע
קטגוריה:זוכי אמי, גראמי, אוסקר וטוני
קטגוריה:אמריקאיות שנולדו ב-1955
קטגוריה:אמריקאים שנולדו ב-1955